|  |  |
| --- | --- |
| א. **מָ**עוֹז צוּר יְשׁוּעָתִי, לְךָ נָאֶה לְשַׁבֵּחַ. תִּכּוֹן בֵּית תְּפִילָתִי, וְשָׁם תּוֹדָה נְזַבֵּחַ. לְעֵת תָּכִין מַטְבֵּחַ, מִצָּר הַמְנַבֵּחַ. אָז אֶגְמוֹר בְּשִׁיר מִזְמוֹר, חֲנוּכַּת הַמִּזְבֵּחַ. | הבית מבטא בקשה להקמת בית המקדש ומתאר את **חנוכת המזבח** שתהיה מלאה בשמחה ובהודיה לה', כאשר הדבר יתרחש. |
| ב. **רָ**עוֹת שָׂבְעָה נַפְשִׁי, בְּיָגוֹן כֹּחִי כָּלָה. חַיַּי מֵרֲרוּ בקושי, בְּשִׁעְבּוּד מַלְכוּת עֶגְלָה. וּבְיָדוֹ הַגְּדוֹלָה, הוֹצִיא אֶת הַסְּגֻלָּה. חֵיל פַּרְעֹה, וְכֹל זַרְעוֹ, יָרְדוּ כְּאֶבֶן בִּמְצוּלָה. | הבית מתאר את הקושי שסבלו בני ישראל **בגלות מצרים** ואת ההצלה הגדולה שהציל אותם הקב"ה כשהוציא אותם משם, והטביע את פרעה וחייליו בים. |
| ג. **דְּ**בִיר קֹדְשׁוֹ הֱבִיאַנִי, וְגַם שָׁם לֹא שָׁקַטְתִּי. וּבָא נוֹגֵשׂ וְהִגְלַנִי, כִּי זָרִים עָבַדְתִּי. וְיֵין רַעַל מָסַכְתִּי, כִּמְעַט שֶׁעָבַרְתִּי. קֵץ בָּבֶל, זְרֻבָּבֶל, לְקֵץ שִׁבְעִים נוֹשָׁעְתִּי. | הבית מתאר את התקופה שה' הביא של בני ישראל לבית המקדש (בבית ראשון) אבל גם שם לא היה להם שקט – אויב בא והגלה אותם מארצם כי הם עבדו עבודה זרה. **בגלות בבל** הם סבלו מאוד וכמעט שנעלמו מהעולם, אבל אז הגיעה הישועה לאחר 70 שנה, כאשר נגמרה גלות בבל והעולים הראשונים חזרו לארץ ישראל. |
| ד. **כְּ**רוֹת קוֹמַת בְּרוֹשׁ, בִּקֵּשׁ אֲגָגִי בֶּן הַמְּדָתָא. וְנִהְיָתָה לּוֹ לְמוֹקֵשׁ, וְגַאֲוָתוֹ נִשְׁבָּתָּה. רֹאשׁ יְמִינִי נִשֵׂאתָ, וְאוֹיֵב שְׁמוֹ מָחִיתָ. רֹב בָּנָיו וְקִנְיָנָיו עַל הָעֵץ תָּלִיתָ. | הבית מתאר כיצד המן ביקש לפגוע במרדכי היהודי, ואיך הכוונה שלו הפכה למלכודת שהוא בעצמו נפל בה. בסופו של דבר מרדכי יהודי הפך למכובד בבית המלך, והמן הרשע נתלה על העץ יחד עם צאצאיו ורכושו. |
| ה. **יְ**וָנִים נִקְבְּצוּ עָלַי, אֲזַי בִּימֵי חַשְׁמַנִּים. וּפָרְצוּ חוֹמוֹת מִגְדָּלַי, וְטִמְּאוּ כֹּל הַשְּׁמָנִּים. וּמִנּוֹתַר קַנְקַנִּים, נַעֲשָׂה נֵס לְשׁוֹשַׁנִּים. בְּנֵי בִינָה, יְמֵי שְׁמוֹנָה, קָבְעוּ בְּשִׁיר וּרְנָנִים. | הבית מתאר כיצד היוונים פרצו לבית המקדש וטימאו את כל השמנים בתקופת החשמונאים, ואיך נשאר קנקן שמן אחד טהור וממנו נעשה נס לבני ישראל. בעקבות כך קבעו את שמונת ימי חג החנוכה כימי שמחה. |
| ו. **חֲ**שֹׂף **זְ**רוֹעַ **קֹ**דְשֶׁךָ, וְקָרֵב קֵץ הַיְּשׁוּעָה. נְקֹם נִקְמַת עֲבָדֶיךָ, מֵאֻמָּה הָרְשָׁעָה. כִּי אָרְכָה לָנוּ הַשָׁעָה, וְאֵין קֵץ לִימֵי הָרָעָה. דְּחֵה אַדְמוֹן, בְּצֵל צַלְמוֹן, הָקֵם לָנוּ רוֹעִים שִׁבְעָה. | הבית מבטא בקשה שהקב"ה יחשוף את כוחו ויביא כבר את הגאולה. נוסף על כך יש בו בקשה לנקום את הנקמה של בני ישראל באומה שהתנהגה כלפיהם ברשעות (הנצרות). הסבל של בני ישראל בגלות מרגיש כבר ארוך כל כך והם מבקשים מה' שיקים להם מנהיגים שיושיעו אותם. |

**מעוז צור- משימה 1:**

התאימו בין הבית בשיר לבין הפירוש שלו. הוכיחו את קביעתכם על ידי סימון המילה/ המילים בפיוט שעזרו לכם בהחלטה.

*השלימו את המשפטים הבאים:*

1. **בתים 1 ו-6 הם המסגרת של הפיוט "מעוז צור".**

בתים אלה עוסקים בזמן \_\_\_\_\_\_\_\_\_\_\_\_\_\_ (עבר/ הווה/ עתיד).

המשותף לשני הבתים היא שבשניהם ישנה בקשה של עם ישראל מהקב"ה ש\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **בתים 2-5 מספרים כל אחד מהם סיפור.**

בתים אלו עוסקים בזמן \_\_\_\_\_\_\_\_\_\_\_\_\_\_\_\_\_\_ (עבר/ הווה/ עתיד).

המשותף לבתים מבחינת התוכן הוא שכולם עוסקים בחלק הראשון של הבית ב\_\_\_\_\_\_\_\_\_\_\_\_\_\_\_\_\_\_\_\_\_\_\_ של עם ישראל, ובחלק השני של הבית הם עוסקים ב \_\_\_\_\_\_\_\_\_\_\_\_\_\_\_\_\_\_\_\_\_ שעושה הקב"ה לעמו.

**מעוז צור- משימה 2:**

1. העתיקו את האות הראשונה של כל אחד מבתי השיר, ובבית 6 את האותיות הראשונות של 3 המילים הראשונות של הבית.

|  |  |  |  |  |
| --- | --- | --- | --- | --- |
| בית א' | בית ב' | בית ג' | בית ד' | בית ה' |
|  |  |  |  |  |

|  |  |  |
| --- | --- | --- |
| בית ו'- מילה ראשונה | בית ו'- מילה שנייה | בית ו'- מילה שלישית |
|  |  |  |

מה יצא? \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

* נסו לשער מדוע מילים אלו מופיעות בפיוט בראשי הבתים...?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-> רק לאחר ההשערה שלכם היפכו את הדף וגלו –

השם שמופיע בראשי הבתים של הפיוט הוא של הפייטן שכתב את הפיוט, והביטוי "חזק" הוא מעין ברכה למשורר שהייתה נהוגה בזמנם. השיר נכתב בימי הביניים, בהם סבלו היהודים מרדיפות של הנוצרים, שאיימו במוות על מי שלא יסכימו להמיר את דתם ולהתנצר. צורת כתיבה זו של שם הפייטן בפיוט נקראת אקרוסטיכון, ופייטנים רבים נהגו לעשות כך בפיוטי הקודש שכתבו. ישנם השערות שונות מי היה אותו מרדכי המשורר אך עד היום התשובה האמיתית לכך נשארה בגדר תעלומה...

1. פתרו את התשבץ המצורף...
2. בפיוט מופיעים כינויים רבים:

מתחו קו בין הכינוי המופיע בשיר לפירושו –

|  |  |
| --- | --- |
| 1. מעוז צור ישועתי | 1. כינוי לעם ישראל, שהם עובדי ה' |
| 1. עגלה | 1. מנהיגים ומושיעים שיילחמו בגויים |
| 1. סגולה | 1. כינוי להמן |
| 1. ימיני | 1. כינוי חיובי לעם ישראל שהוא עם מיוחד |
| 1. אגגי בן המדתא | 1. כינוי לה' שהוא מגן חזק כמו מבצר וסלע, ואפשר לבטוח בו ובישועתו. |
| 1. עבדיך | 1. כינוי לממלכת מצריים העתיקה |
| 1. רועים שבעה | 1. כינוי למרדכי היהודי, שהיה "איש ימיני"- מבני שבט בנימין |

1. סמנו במרקר את כל החרוזים שאתם מוצאים בפיוט.

- מה מיוחד בחריזה המופיעה בפיוט?

- מדוע לדעתכם השתמש הפייטן (המשורר) בחריזה כזו?

**מעוז צור- משימה 3:**

הקשיבו ללחן הבא של השיר "מעוז צור ישועתי"

<https://www.youtube.com/watch?v=rkIc1adgD_M> **- לחן מרוקאי**

**או:** <https://www.youtube.com/watch?v=OQixfEA20f8> **- לחן של חסידות ברסלב**

* ***למורה:* *בחר את הלחן מראש והכן אותו להשמעה לתלמידים*. יש להכין גם את מילות השיר לכל תלמיד.**

לאחר מכן דונו בשאלות הבאות:

* איזה תחושות עלו בכם לשמיעת השיר במנגינה הזו? האם אתם מכירים את המנגינה הזו? שרים אותה בבית? אם לא- איזה מנגינה אתם שרים?
* התמקדו במנגינה (בלחן) בלבד [אפשר לשמוע אותו שוב אם רוצים]:

מה ניתן לומר הלחן –מהי האווירה שהוא יוצר? איזה תחושות הוא מעלה בכם? (עצב/ שמחה/ התרגשות/ שעמום וכד')

* התמקדו במילות השיר בלבד: נסו לתמצת ב3-5 משפטים את הסיפור שמספר הפיוט. מהו הנושא של הפיוט לדעתכם?
* הקשר בין המנגינה למילים: האם לדעתכם הלחן של השיר מתאים למילותיו? התייחסו גם לתוכן של הפיוט (לסיפור ולנושא שלו) וגם להקשר ולסיטואציה שבו אנחנו שרים אותו – בהתאספות של הדלקת נרות החנוכה.

*שאלת בונוס למתקדמים*☺:

היזכרו במנגינה הידועה של "מעוז צור" ששרים בבתים רבים בישראל.

– מה מבטאת המנגינה הזו? איזה תחושות?

- האם מנגינה זו מתאימה למילות השיר ומבטאת אותן כראוי לדעתכם?

**מעוז צור- משימה 4:**

בחרו בית אחד מתוך בתים 2-5. המציאו והמחיזו הצגה קצרה מנקודת מבטו של ילד (או ילדה) בגילכם שחי באותה התקופה ומספר על כך.

חלקו ביניכם תפקידים מראש כך שכל הילדים בקבוצה יהיו שותפים.

(אפשר להיות שותפים בכתיבת התסריט, בקריינות, בהשתתפות בהצגה כשחקנים, בהכנת התפאורה וכד')